משרד החוץ, חבר העמים והפיתוח

משרד החוץ, חבר העמים והפיתוח (באנגלית: Foreign, Commonwealth and Development Office; בראשי תיבות: FCDO), הנקרא בקיצור "משרד החוץ הבריטי", הוא מחלקה בממשלת בריטניה האחראית להגן ולקדם את ענייני הממלכה המאוחדת ברחבי העולם. המשרד בצורתו הנוכחית נוצר ב-1968 כתוצאה מאיחוד בין משרד החוץ למשרד לענייני חבר העמים הבריטי.

בראש המשרד עומד מזכיר המדינה לענייני חוץ וחבר העמים, שנקרא בדרך כלל "שר החוץ". ממלא תפקיד זה הוא אחד מארבעת החברים הבכירים בקבינט ממשלת בריטניה, בנוסף לראש הממשלה, שר האוצר ושר הפנים.

המשרד מנוהל בפועל על ידי שכיר אזרחי המשמש גם כראש השירות הדיפלומטי של הוד מלכותו. מאז ספטמבר 2020 מכהן בתפקיד זה סר פיליפ ברטון.

היסטוריה
משרד החוץ הוקם במרץ 1782 כתוצאה מאיחוד בין המחלקה הצפונית והמחלקה הדרומית של מזכירות המדינה. שתיהן עסקו בענייני חוץ ובענייני פנים בשטח אחריותן בממלכה. האחריות לענייני החוץ עברה מידיהן למשרד החוץ, וענייני הפנים עברו למשרד הפנים, שהוקם אף הוא באותה עת.

לאחר שבריטניה כבשה את המזרח התיכון במהלך מלחמת העולם הראשונה, הוקמה במשרד "הלשכה הערבית" כחלק ממחלקת המודיעין בקהיר. תפקידה היה לתאם בין כל גופי הממשל שפעלו במזרח התיכון, בהם משרדי החוץ והמלחמה והמשרד לענייני הודו, וכן ליידע את הממשל על המדיניות הגרמנית-טורקית באזור. בין השאר, עסקה הלשכה בעידוד המרד הערבי בעזרתו של לורנס איש ערב.

בזמן המלחמה הקרה הוקמה מחלקת "חקר המידע", שעסקה בתגובת נגד לתעמולה הסובייטית ובזיהוי אישים מהמערב ששיתפו פעולה עם ברית המועצות, דוגמת גאי ברג'ס ודונלד מקלין. כחלק מהתעמולה הנגדית שיצר המשרד, סייעה המחלקה במימון אנשי תרבות מהמערב שהתנגדו לברית המועצות. הידועים שבהם הם רוברט קונקווסט וג'ורג' אורוול. המשרד מימן את תרגום והוצאת הספר "חוות החיות" של אורוול בערבית, סינית ובורמזית. לפני מותו, העביר אורוול למשרד רשימה של 38 אנשי תרבות אנגלים שזוהו על ידו כקומוניסטים.

ב-1968 אוחד המשרד עם המשרד לענייני חבר העמים, שנוצר רק שנתיים קודם לכן ממיזוג של משרד המושבות ומשרד קשרי חבר העמים הבריטי. בתקופות מסוימות בין שנות ה-70 וסוף שנות ה-90 היה המשרד אחראי על המשרד לפיתוח בינלאומי, שהפך מאוחר יותר למשרד עצמאי.

 התפתחות משרד המושבות לתוך משרד החוץ הבריטי 
התפתחות משרד המושבות, משרד חבר העמים ומשרד החוץ הבריטי -משרד המושבות1768–1782משרד הפנים1782–1794משרד המלחמה1794–1801משרד המלחמה והמושבות1801–1854משרד המושבות1854–1966משרד חבר העמים1966–1968משרד החוץ וחבר העמים הבריטי1968–2020משרד החוץ, חבר העמים והפיתוח2020–הווההמשרד לענייני הודו1858–1937משרד הדומיניונים1925–1947משרד קשרי חבר העמים הבריטי1947–1966המשרד הדרומי1660–1782המשרד לענייני הודו ובורמה1937–1947המשרד הצפוני1660–1782משרד החוץ1782–1968ממוזער|מפת הטירטוריות הבריטיות שמעבר לים

 בעלי תפקידים ותחומי אחריות 
המשרד כולל תחומי אחריות רבים, המחולקים בין נושאי תפקידים שונים הכפופים לשר החוץ. תחומי האחריות כיום הם כדלהלן:
משרהתמונהשרתיאור משרהמזכיר המדינה לענייני חוץ וחבר העמיםלא ממוסגר|118x118 פיקסליםאיווט קופר                                             עומד בראש המשרד, שנקרא בדרך כלל "שר החוץ". ממלא תפקיד זה הוא אחד מארבעת החברים הבכירים בקבינט ממשלת בריטניה.שר המדינה לפיתוח ולאפריקה לא ממוסגר|111x111 פיקסליםג'ני צ'פמןאחראי על גיבוש והובלת מדיניות הממלכה בנושאי פיתוח בינלאומי, סיוע הומניטרי. בנוסף, מופקד על ניהול היחסים הדיפלומטיים והכלכליים של הממלכה עם מדינות אפריקה, ובכלל זה שיתופי פעולה אזוריים, סחר, ביטחון וענייני ממשל.שר המדינה לענייני אירופה, צפון אמריקה וטריטוריות שמעבר ליםלא ממוסגר|117x117 פיקסליםסטיבן דוטימופקד על ניהול מדיניות החוץ כלפי ארצות הברית ,קנדה, אירופה, מזרח אירופה ומרכז אסיה; טריטוריות שמעבר לים; הגנה וביטחון בינלאומי; סנקציות.תת שר המדינה לענייני המזרח התיכון, צפון אפריקה, אפגניסטן ופקיסטןלא ממוסגר|117x117 פיקסליםהיימיש פלקונרמופקד על גיבוש וניהול מדיניות החוץ כלפי המזרח התיכון וצפון אפריקה, וכן על מדיניות מול אפגניסטן ופקיסטן. תחומי האחריות כוללים סוגיות של ביטחון, יציבות אזורית, שיתופי פעולה דיפלומטיים וכלכליים, סיוע הומניטרי, וקידום מטרות הממלכה בזירה האזורית.תת־שר המדינה לענייני האינדו פסיפילא ממוסגר|116x116 פיקסליםסימה מאלוטרהמופקד על ניהול וקידום מדיניות החוץ כלפי מדינות אזור האינדו פסיפי. תחומי האחריות כוללים יחסים דיפלומטיים, מדיניות ביטחונית וכלכלית אזורית, סחר והשקעות, וכן נושאי פיתוח בינלאומי באסיה ובאוקיינוס השקט.תת־שר המדינה לארגונים בינלאומיים, זכויות אדם, אמריקה הלטינית והקריבייםלא ממוסגר|117x117 פיקסליםמופקד על מדיניות מול ארגונים רבת־צדדיים (כגון האו״ם), קידום והגנה על זכויות אדם, וכן ניהול יחסי בריטניה עם מדינות אמריקה הלטינית והקאריביים.

בניין משרד החוץ
120px|ממוזער|שמאל|גרם המדרגות הראשי בבניין
הבניין הראשי של משרד החוץ נמצא ברחוב דאונינג, שבלונדון. הוא תוכנן על ידי ג'ורג' גילברט סקוט ונבנה בשנים 1861 עד 1868. מלכתחילה נועדו לשכון בו גם המשרד לענייני הודו, משרד המושבות ומשרד הפנים. בשנים 1984–1997 עבר הבניין שיפוץ וחידוש נרחבים.

ראו גם
 משרד המושבות

קישורים חיצוניים



 אתר משרד החוץ וחבר העמים
 התפתחות משרד החוץ מאז 1945 באתר הארכיון הלאומי של בריטניה

הערות שוליים

קטגוריה:משרדי חוץ
קטגוריה:הממלכה המאוחדת: יחסי חוץ
קטגוריה:משרדי ממשלת בריטניה